נשים בקבינט של ארצות הברית

בקבינט של ארצות הברית כיהנו 32 נשים בתפקידים שונים (נכון ל-2019). אף אישה לא החזיקה בתפקיד כלשהו בקבינט לפני אשרור התיקון התשעה עשר לחוקת ארצות הברית בשנת 1920, האוסר על מדינות ארצות הברית ועל הממשלה הפדרלית למנוע מאזרח כלשהו את זכות הצבעתו בשל מינו.

פרנסס פרקינס הייתה האישה הראשונה שכיהנה בקבינט כאשר מונתה למזכירת העבודה של ארצות הברית ב-1933 בידי הנשיא פרנקלין דלאנו רוזוולט. אחריה, אובטה קאלפ הובי הפכה לאישה השנייה שכיהנה בקבינט, לאחר שמונתה למזכירה הראשונה של מחלקת הבריאות, החינוך והרווחה בשנת 1953. מחלקה זו פוצלה ב-1979 לשתי מחלקות: מחלקת החינוך ומחלקת הבריאות ושירותי האנוש. פטרישה רוברטס האריס, שהייתה מזכירת מחלקת הבריאות, החינוך והרווחה (לפני פיצול המחלקה), וששימשה בעבר כמזכירת השיכון והפיתוח העירוני בשנת 1977, הפכה למזכירה הראשונה של מחלקת הבריאות ושירותי האנוש לאחר הפיצול בשנת 1979. האריס הייתה גם האישה האפרו-אמריקאית הראשונה לכהן בקבינט.

הסנאטורית לשעבר מקרוליינה הצפונית, אליזבת דול, היא האישה הראשונה שכיהנה בשני תפקידים שונים תחת שני נשיאים שונים. היא מונתה בידי הנשיא רונלד רייגן למזכירת התחבורה ב-1983, והוסיפה לכהן כמזכירת העבודה בממשלו של ג'ורג' הרברט ווקר בוש. ילידת צ'כוסלובקיה, מדליין אולברייט, הפכה לאישה הראשונה שלא נולדה בארצות הברית שכיהנה בקבינט כאשר מונתה למזכירת המדינה של ארצות הברית ב-1997 מינויה היה הבכיר ביותר לאישה באותה התקופה קונדוליזה רייס מונתה גם היא למזכירת המדינה ב-2005, ובכך הפכה לאישה הבכירה ביותר בסדר הירושה של הנשיא בהיסטוריה של ארצות הברית. בשנת 2006, ננסי פלוסי החליפה את רייס בתור האישה הבכירה ביותר לרשת את הנשיא כיושבת ראש בית הנבחרים של ארצות הברית.

בשנת 2009, הנשיא ברק אובמה מינה ארבע נשים לקבינט: מושלת אריזונה ג'נט נפוליטנו למזכירת לביטחון המולדת, הגברת הראשונה של ארצות הברית לשעבר והסנאטורית ממדינת ניו יורק הילרי קלינטון למזכירת המדינה, נציגת קליפורניה בבית הנבחרים של ארצות הברית הילדה סוליס למזכירת העבודה, ומושלת קנזס קתלין סבליוס למזכירת הבריאות ושירותי האנוש. הילרי קלינטון הפכה לגברת הראשונה היחידה שכיהנה בקבינט וכאישה השלישית (והאחרונה, נכון ל-2026) לכהן בתפקיד מזכיר המדינה של ארצות הברית. עם מינויה לתפקיד, הפכה נפוליטנו למזכירה הראשונה של המחלקה לביטחון המולדת של ארצות הברית. ברק אובמה מינה שמונה נשים לתפקידים בקבינט שלו במהלך נשיאותו, יותר מכל נשיא אחרת בתולדות ארצות הברית, ובכך עקף את השיא של ג'ורג' ווקר בוש, שמינה 6 נשים.

במחלקת העבודה של ארצות הברית כיהנו שבע נשים - המחלקה בה כיהנו הכי הרבה נשים כמזכירות. במחלקת הבריאות ושירותי האנוש כיהנו חמש נשים ובמחלקות המדינה, התחבורה, המסחר, החינוך כיהנו שלוש, ובמחלקות השיכון והפיתוח העירוני והמשפטים כיהנו רק שתי נשים. במחלקת הבריאות, החינוך והרווחה לשעבר כיהנו גם שתי נשים. מחלקת ההגנה והמחלקה לענייני חיילים משוחררים הן המחלקות הקיימות היחידות שבראשן לא עמדו נשים אף פעם.

עם היבחרו של לנשיאות ארצות הברית ב-2020, הרכיב הנשיא הנבחר של ארצות הברית ג'ו ביידן קבינט מגוון מבחינה אתנית ומגדרית, ו-46% מחברי הקבינט בראשותו הן נשים. בראשן ניצבת קמלה האריס, האישה הראשונה בתפקיד סגנית נשיא ארצות הברית.

 מזכירות בקבינט 
 מחלקות קיימות 
הסדר המספרי מייצג את מקומה של המזכירה בסדר הירושה של נשיא ארצות הברית כחברת קבינט.

מקרא:

#המזכירהתפקידשנת המינוימפלגהנשיאהערות1מדליין אולברייטמזכירת המדינה של ארצות הברית1997המפלגה הדמוקרטיתביל קלינטון1קונדוליזה רייסמזכירת המדינה של ארצות הברית2005המפלגה הרפובליקניתג'ורג' ווקר בוש1הילרי קלינטוןמזכירת המדינה של ארצות הברית2009המפלגה הדמוקרטיתברק אובמה2ג'נט ילןמזכירת האוצר של ארצות הברית 2021המפלגה הדמוקרטית ג'ו ביידן3מזכיר ההגנה של ארצות הברית - - - -4ג'אנט רינוהתובעת הכללית של ארצות הברית1993המפלגה הדמוקרטיתביל קלינטון4לורטה לינץ'התובעת הכללית של ארצות הברית2015המפלגה הדמוקרטיתברק אובמה5גייל נורטוןמזכירת הפנים של ארצות הברית2001המפלגה הרפובליקניתג'ורג' ווקר בוש5סאלי ג'וולמזכירת הפנים של ארצות הברית2013המפלגה הדמוקרטיתברק אובמה5דב האלנדמזכירת הפנים של ארצות הברית2021המפלגה הדמוקרטיתג'ו ביידן6אן ונמןמזכירת החקלאות של ארצות הברית2001המפלגה הרפובליקניתג'ורג' ווקר בוש7חואניטה קרפסמזכירת המסחר של ארצות הברית1977המפלגה הדמוקרטיתג'ימי קרטר7ברברה פרנקליןמזכירת המסחר של ארצות הברית1992המפלגה הרפובליקניתג'ורג' הרברט ווקר בוש7פני פריצקרמזכירת המסחר של ארצות הברית2013המפלגה הדמוקרטיתברק אובמה7ג'ינה ריימונדומזכירת המסחר של ארצות הברית2021המפלגה הדמוקרטיתג'ו ביידן8פרנסס פרקינסמזכירת העבודה של ארצות הברית1933המפלגה הדמוקרטיתפרנקלין דלאנו רוזוולט -8אן מקלפלין קורולוגוסמזכירת העבודה של ארצות הברית1987המפלגה הרפובליקניתרונלד רייגן8אליזבת דולמזכירת העבודה של ארצות הברית1989המפלגה הרפובליקניתג'ורג' הרברט ווקר בוש -8לין מורלי מרטיןמזכירת העבודה של ארצות הברית1991המפלגה הרפובליקניתג'ורג' הרברט ווקר בוש -8אלכסיס הרמןמזכירת העבודה של ארצות הברית1997המפלגה הדמוקרטיתביל קלינטון -8איליין צ'אומזכירת העבודה של ארצות הברית2001המפלגה הרפובליקניתג'ורג' ווקר בוש -8הילדה סוליסמזכירת העבודה של ארצות הברית2009המפלגה הדמוקרטיתברק אובמה -9פטרישה רוברטס האריסמזכירת הבריאות ושירותי האנוש של ארצות הברית1979המפלגה הדמוקרטיתג'ימי קרטר -9מרגרט הקלרמזכירת הבריאות ושירותי האנוש של ארצות הברית1983המפלגה הרפובליקניתרונלד רייגן9דונה שלאלהמזכירת הבריאות ושירותי האנוש של ארצות הברית1993המפלגה הדמוקרטיתביל קלינטון9קתלין סבליוסמזכירת הבריאות ושירותי האנוש של ארצות הברית2009המפלגה הדמוקרטיתברק אובמה -9סילביה מתיוס ברוולמזכירת הבריאות ושירותי האנוש של ארצות הברית2014המפלגה הדמוקרטיתברק אובמה10קרלה הילסמזכירת השיכון והפיתוח העירוני של ארצות הברית1975המפלגה הרפובליקניתג'רלד פורד10פטרישה רוברטס האריסמזכירת השיכון והפיתוח העירוני של ארצות הברית1977המפלגה הדמוקרטיתג'ימי קרטר -10מרשה פאדג'מזכירת השיכון והפיתוח העירוני של ארצות הברית2021המפלגה הדמוקרטיתג'ו ביידן11אליזבת דולמזכירת התחבורה של ארצות הברית1983המפלגה הרפובליקניתרונלד רייגן -11מרי פיטרסמזכירת התחבורה של ארצות הברית2006המפלגה הרפובליקניתג'ורג' ווקר בוש11איליין צ'אומזכירת התחבורה של ארצות הברית2017המפלגה הרפובליקניתדונלד טראמפ12הייזל אולירימזכירת האנרגיה של ארצות הברית1993המפלגה הדמוקרטיתביל קלינטון12ג'ניפר גרנהולםמזכירת האנרגיה של ארצות הברית2021המפלגה הדמוקרטיתג'ו ביידן13שירלי הפסטדלרמזכירת החינוך של ארצות הברית1979המפלגה הדמוקרטיתג'ימי קרטר13מרגרט ספלינגסמזכירת החינוך של ארצות הברית2005המפלגה הרפובליקניתג'ורג' ווקר בוש13בטסי דבוסמזכירת החינוך של ארצות הברית2017המפלגה הרפובליקניתדונלד טראמפ14המזכיר לענייני חיילים משוחררים של ארצות הברית - - - -15ג'נט נפוליטנומזכירת ביטחון המולדת של ארצות הברית2009המפלגה הדמוקרטיתברק אובמה15קירסטן נילסןמזכירת ביטחון המולדת של ארצות הברית2017המפלגה הרפובליקניתדונלד טראמפ

 ראו גם 

 נשים בסנאט של ארצות הברית
 נשים בממשלות ישראל

 ביאורים 

 הערות שוליים 

*
*
קטגוריה:הקבינט של ארצות הברית
קטגוריה:ארצות הברית: פוליטיקה
קטגוריה:נשים בפוליטיקה
קטגוריה:נשים בארצות הברית
קטגוריה:רשימות אישים